Պետք է խոսոտովանեմ, որ այս երկու խնդիրները պարզելու նպատակով բազմիցս ինչպես հարկն է <տնտղել ու քրքրել եմ> ՀՀ օրենսդրությունը: Պարզվել է, որ հողերի, ջրերի, մթնոլորտային օդի, կենսաբազմազանության և մարդու առողջության պահպանության ընդհանուր պահանջները ՀՀ օրենքներում առկա են, բայց էկո-խախտումների կանխարգելիչ դրույթներ, նախաձեռնությունների հնարավոր ազդեցության կարգավորման և էկո-անվտանգության ապահովման պահանջներ ունեն միայն բնապահպանության ոլորտի որոշ ակտեր, անտառային օրենսգիրքը և Ընդերքի մասին օրենսգիրքը և այն էլ՝ ոչ հստակ, ընդհանուր ձևակերպումներով: